Kakedékan

jmpl|Anak alit sane makedekan
Kedekan (Alus singgih: Ica) inggih punika reaksi fisik lan emosi sane biasane nyenengin sane biasane kawangun antuk kontraksi ritmis, biasane kapireng saking diafragma lan bagian-bagian sistem pernapasan sane lianan. Punika pinaka respons majeng ring rangsangan eksternal utawi internal sane sampun katentuang. Kedekan prasida metu saking parikrama sakadi kagelitikin,  utawi saking satua sane lucu, pencitraan, video utawi pikayunan.  Sane pinih sering, kabaos ekspresi auditori saking makudang-kudang kahanan emosi sane positif, sakadi sukacita, girang, bagia utawi lega. Nanging, ring makudang-kudang galah, punika minab sangkaning kahanan emosi sane matungkalikan sakadi kimud, kaget, utawi bingung sakadi kedek gugup utawi kedek sopan santun . Yusa, jenis kelamin, pendidikan, basa lan budaya makasami punika indikator  indik napike jadma punika pacang ngarasayang kedek ring kahanan sane sampun katentuang. Tiosan ring manusa, makudang-kudang spesies primata tiosan ( simpanse, gorila miwah orangutan ) nyihnayang vokalisasi sekadi kedek pinaka penampén saking kontak fisik sekadi magulat, maplalian nguber utawi ngelitik.

Kedekan inggih punika pahan saking parilaksana manusa sane kaatur olih otak, ngwantu manusa nlatarang pikayunannyane ring interaksi sosial lan ngicenin konteks emosional ring pabligbagan. Kedek kaanggen pinaka cihna dados pahan saking seka-punika nyihnayang penerimaan miwah interaksi positif sareng anak tiosan. Kedekan kadang-kadang kacingak nular lan kedekan silih sinunggil jadma prasida ngraga ngawinang kedekan saking jadma sane lianan pinaka umpan balik sane positif. Camazine, Deneubourg, Franks, Sneyd, Theraulaz, Bonabeau, Self-Organization in Biological Systems, Princeton University Press, 2003.  –  (pbk.) p. 18.   

Studi indik humor lan kedek, lan efek psikologis lan fisiologisnyane ring angga manusa, kawastanin gelotologi.

 Cingak taler 

 Pati sangkaning kedek
 Kedek sane corah
 Yoga kedek
 Kedek sane paradoks
 Kedek lan nangis sane patologis
 Makenyem

 Lis pustaka 

 Pranala jaba 

Kategori:Demen Karahayuan
Kategori:Psikologi fisiologis